Porovnanie účinnosti Novalginu a Cetalgenu po mastektómii
Dobry den, som po mastektomii. Je lepsie od bolesti uzivat novalgin alebo cetalgen? Dakujem
Dobrý deň.
Ďakujeme za Vašu otázku.
Liek Cetalgen obsahuje 2 liečivá: paracetamol - analgetikum, ktoré účinkuje na zmiernenie bolesti a horúčky; ibuprofén - patrí do skupiny liekov známych ako nesteroidné protizápalové lieky (NSAID), ktoré znižujú bolesť, znižujú opuch a znižujú vysokú telesnú teplotu. Používa sa u dospelých od 18 rokov na krátkodobú liečbu stredne silnej bolesti spojenej s bolesťou hlavy (nie migrénou), chrbta, menštruačnou bolesťou, bolesťou zubov, reumatickou a svalovou bolesťou, nachladnutím a chrípkou, zapáleným hrdlom a horúčkou; a na liečbu bolesti, ktorá si vyžaduje silnejšie potlačenie bolesti.
Liek Novalgin obsahuje liečivo metamizol, ktorý patrí do skupiny liekov nazývaných analgetiká (zmierňujú bolesť) a antipyretiká (znižujú horúčku). Naviac popri analgetickom účinku je vhodný na uvoľnenie kŕčov. Vzhľadom však na to, že sa jedná o liek, ktorého výdaj je viazaný na lekársky predpis, o vhodnosti a bezpečnosti jeho užívania musí rozhodnúť výhradne ošetrujúci lekár.
Prajem pekný zvyšok dňa.
S pozdravom
Mgr. Barbora Bičanovská